جمهور باشلیغی رجب طیب ایردوغان فینلندنینگ ناتوگه اعضالیگی بیلن تیگیشلی اوله راق؛
"فینلند جمهور باشلیغی بیلن اوچره شیب بیرگن وعده میزنی عملی قیله میز" دیدی.
جمهور باشلیغی رجب طیب ایردوغان باشچیسی بولگن عدالت و ترقیات حزبی نینگ تورکیه بویوک ملت مجلسیده گی گروپ جلسه سی نینگ آرتیدن ژورنالیستلرنینگ سواللریگه جواب قیتردی.
ایردوغان "جریان نی کیره کلی شکلده آلیب باره میز. اوستیمیزگه توشگن مسؤلیت نی عملی قیله میز. بیرگن وعده میزگه وفا قیله میز. جمعه کونی کیلسین حرمتلی (فینلند) جمهور باشلیغی بیلن اوچره شیب، بیرگن وعده میزنی بجا کیلتیره میز" دیدی.
تورکیه جمهور رئیسلیگی علاقه باشقرووی تامانیدن بیریلگن بیاناتگه کوره فینلند جمهور باشلیغی ساولی نینیستو، ایردوغان نینگ دعوتی گه بناً 16-17 مارچ تاریخلریده تورکیه گه رسمی سفر اویوشتیره دی.
17 مارچ جمعه کونی استانبولده بولیب اوته دیگن اوچره شووده تورکیه – فینلند مناسبتلری هر تامانلمه کوزدن اوتکزیله دی و همکارلیک نینگ کوچه یتیریلیشی اوچون آتیله دیگن آدیملر تیلگه آلینه دی.
تورکیه 28 جون تاریخیده اسپانیانینگ پایتختی مادریدده گی ناتو جلسه سیده اعضالیک اوچون مراجعه قیلگن فینلند و سویدن نی رد ایتگندی. ترور تشکیلاتلرینی آچیق بیر شکلده قوللب – قوتله گن ایککی اولکه بیلن بیر بیتیم گه قول قویگن انقره بیریلگن وعده لرنی عملی قیلینیشینی کوتماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
